Det mener landsformanden for Kriminalforsorgsforeningen, John Hatting. Han kalder det en lille juvel i aftalen. - Det hjælper folk til at kunne begå sig uden kriminalitet. De får kontakt til familien og bliver fastholdt i et arbejds- eller uddannelsesforløb, og vi ved fra resten af landet, at det virker, siger han til P4 Nordjylland. Aftalen betyder blandt andet, at der konkret skal oprettes en udslusningspension i Nordjylland. Fremover skal flere således udsluses med fodlænke, og der oprettes flere pensionspladser til udslusning - blandt andet altså i Nordjylland - for at lette overgangen mellem fængsel og frihed.

Opsummering:
Der er nordjysk gevinst i den aftale, Regeringen i går lavede med Enhedslisten, Liberal Alliance og De Konservative om Kriminalforsorgen i fremtiden.